ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยบัตรประจำตัวข้าราชการฝ่ายศาลปกครองและลูกจ้างของสำนักงานศาลปกครองพ.ศ.2542--------------------- โดยที่ได้มีการโอนข้าราชการและลูกจ้างของสำนักงานคณะกรรมการกฤษฎีกาส่วนหนึ่งมาเป็นข้าราชการฝ่ายศาลปกครองตามพระราชบัญญัติจัดตั้งศาลปกครองและวิธีพิจารณาคดีปกครองพ.ศ. 2542แต่การออกบัตรประจำตัวข้าราชการฝ่ายศาลปกครองตามพระราชบัญญัติบัตรประจำตัวเจ้าหน้าที่ของรัฐ พ.ศ. 2542จะกระทำได้ต่อเมื่อมีการตราพระราชกฤษฎีกากำหนดให้ข้าราชการฝ่ายศาลปกครองมีฐานะเป็นเจ้าหน้าที่ของรัฐตามพระราชบัญญัติดังกล่าวเสียก่อนในระหว่างรอการตราพระราชกฤษฎีกาคณะกรรมการข้าราชการฝ่ายศาลปกครองเห็นสมควรออกระเบียบให้มีการออกบัตรประจำตัวให้แก่ข้าราชการฝ่ายศาลปกครองเพื่อใช้เป็นหลักฐานแสดงตนไปพลางก่อนพร้อมกันนี้สมควรให้มีการออกบัตรประจำตัวให้แก่ลูกจ้างของสำนักงานศาลปกครองด้วย อาศัยอำนาจตามความในมาตรา84 แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542 คณะกรรมการข้าราชการฝ่ายศาลปกครองจึงออกระเบียบไว้ดังต่อไปนี้ ข้อ1 ระเบียบนี้เรียกว่า"ระเบียบคณะกรรมการข้าราชการฝ่ายศาลปกครอง ว่าด้วยบัตรประจำตัวข้าราชการฝ่ายศาลปกครองและลูกจ้างของสำนักงานศาลปกครองพ.ศ. 2542" ข้อ2ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ3ให้ข้าราชการฝ่ายศาลปกครองและลูกจ้างของสำนักงานศาลปกครองมีบัตรประจำตัวตามที่กำหนดในระเบียบนี้ ข้อ4ให้เลขาธิการสำนักงานศาลปกครองเป็นผู้ออกบัตรประจำตัวข้าราชการฝ่ายศาลปกครองทุกตำแหน่งและลูกจ้างของสำนักงานศาลปกครอง ข้อ5 บัตรประจำตัวข้าราชการฝ่ายศาลปกครองและลูกจ้างประจำของสำนักงานศาลปกครองให้ใช้ได้ 6 ปีนับแต่วันออกบัตร บัตรประจำตัวลูกจ้างชั่วคราวของสำนักงานศาลปกครองให้ใช้ได้ตามระยะเวลาที่กำหนดในบัตรประจำตัวนั้น บัตรประจำตัวของข้าราชการฝ่ายศาลปกครองและลูกจ้างประจำของสำนักงานศาลปกครองซึ่งหมดอายุแล้วยังคงใช้ได้ต่อไปจนกว่าผู้ถือบัตรประจำตัวดังกล่าวจะได้รับบัตรประจำตัวใหม่ตามระเบียบนี้ เมื่อผู้ใดได้รับบัตรประจำตัวใหม่แล้วให้ผู้นั้นส่งมอบบัตรประจำตัวเดิมคืนให้แก่สำนักงานศาลปกครอง ข้อ6 ในกรณีที่บัตรประจำตัวเดิมหมดอายุชำรุด สูญหายหรือถูกทำลาย หรือผู้ถือบัตรประจำตัวเปลี่ยนตำแหน่งหรือระดับให้ผู้ถือบัตรประจำตัวยื่นคำขอมีบัตรประจำตัวใหม่ภายใน30 วัน นับแต่วันที่บัตรประจำตัวหมดอายุ ชำรุดสูญหายหรือถูกทำลาย หรือวันที่เปลี่ยนตำแหน่งหรือระดับ ข้อ7 ข้าราชการฝ่ายศาลปกครองและลูกจ้างของสำนักงานศาลปกครองซึ่งพ้นจากราชการหมดสิทธิที่จะใช้บัตรประจำตัวนั้นต่อไปและให้ผู้นั้นหรือผู้ที่ครอบครองบัตรประจำตัวนั้นส่งมอบบัตรประจำตัวคืนให้แก่สำนักงานศาลปกครองภายใน 30วันนับแต่วันพ้นจากราชการ ข้อ8ให้ข้าราชการฝ่ายศาลปกครองและลูกจ้างของสำนักงานศาลปกครองยื่นคำขอมีบัตรประจำตัวตามแบบ ศป. 1 ท้ายระเบียบนี้พร้อมกับแนบรูปถ่าย ขนาด 2.5 x 3 เซนติเมตร ครึ่งตัวหน้าตรง ไม่สวมหมวก ซึ่งถ่ายมาแล้วไม่เกินหกเดือน จำนวน 2รูป ข้อ9บัตรประจำตัวข้าราชการฝ่ายศาลปกครอง ให้มีสีขาวและให้มีลักษณะตามแบบ ศป. 2หรือ ศป. 2 ค. ท้ายระเบียบนี้ ข้อ10บัตรประจำตัวลูกจ้างของสำนักงานศาลปกครองให้มีสีขาวและให้มีลักษณะตามแบบศป. 3 หรือ ศป. 3 ค. ท้ายระเบียบนี้ ข้อ11เมื่อได้ออกบัตรประจำตัวให้แก่ผู้ใดแล้วให้ผู้ออกบัตรประจำตัวดังกล่าวจัดให้มีสำเนาข้อความและรายการบัตรประจำตัวติดรูปถ่ายของผู้นั้นเก็บไว้เป็นหลักฐานพร้อมกับคำขอมีบัตรประจำตัวของผู้นั้น ข้อ12การยื่นคำขอมีบัตรประจำตัวใหม่และการออกบัตรประจำตัวใหม่ เนื่องจากบัตรประจำตัวเดิมหมดอายุ ชำรุด สูญหายหรือถูกทำลายหรือผู้ถือบัตรประจำตัวเปลี่ยนตำแหน่งและระดับให้นำความในข้อ 4 ข้อ 5 ข้อ 6 ข้อ 7 ข้อ 8 ข้อ 9ข้อ 10 และข้อ 11 มาใช้บังคับโดยอนุโลม ข้อ13ให้เลขาธิการสำนักงานศาลปกครองเป็นผู้รักษาการตามระเบียบนี้ ประกาศณ วันที่ 23 ธันวาคม พ.ศ. 2542 อักขราทร จุฬารัตน กรรมการข้าราชการฝ่ายศาลปกครอง ทำหน้าที่ประธานกรรมการข้าราชการฝ่ายปกครอง[ดูภาพข้อมูลกฎหมาย]